Hilma af Klints omfattende værk er skabt i et åndeligt rum af spiritisme og andre parapsykologiske bevægelser – parallelt med, hvad der sker hos Kandinsky omkring år 1900. Hilma af Klint kæder indre erfaring og symbolsprog sammen i banebrydende og pioneragtige abstrakte malerier, som aldrig blev vist offentligt i hendes levetid, hvor hun udelukkende udstillede sine figurative billeder. Hun fastslog i sit testamente, at de abstrakte malerier først måtte vises mindst 20 år efter hendes død.\nDenne udstilling præsenterede den hidtil største præsentation af Hilma af Klints værker og blev vist første gang på Moderna Museet i Stockholm i foråret 2013. Siden har den abstrakte pioner vakt stor international opmærksomhed bl.a. på Venedig Biennalen.\nBESØG OGSÅ HILMA AF KLINT UDSTILLINGSSIDE\nUdstillingen blev organiseret af Moderna Museet, Stockholm i samarbejde med Hamburger Bahnhof, Berlin, Museo Picasso, Málaga og Louisiana Museum of Modern Art, Humlebæk. Kurator: Iris Müller-Westermann, Assisterende kurator: Jo Widoff.\nUdstillingen blev til med støtte fra C.L. Davids Fond og Samling.\nThierry de Duve. Oplev den anerkendte kunstteoretiker på Louisiana.\nFRA URKAOS TIL ALTERBILLEDER\nHovedvægten i udstillingen – markeret i hver ende af Sydfløjen med en farvet, halvt rundet væg – udgjorde en række serier af abstrakte malerier, som blev til i årene 1906-1915, og som Hilma af Klint samlet betegnede som Malerierne til templet. De udgår fra serien Urkaos, der handler om den fysiske verdens opståen og delen sig i en henholdsvis femin og maskulin del, der som de to grundlæggende poler skaber spænding, fremdrift og udvikling.\nVia den store, betagende suite om menneskets aldre, De Ti Største, gik man på udstillingen videre til serierne Evolution, Svanen og Duen for så - øverst i Sydfløjen – at nå frem til de tre gigantiske Alterbilleder. Undervejs i udstillingen fornemmede man klart, at Hilma af Klint er en kunstner, der hele tiden skifter stil og som meget gerne blander det abstrakte med det figurative.\nGrundlæggende handler det for hende om at beskrive en trinvis bevægelse mod en højere og højere indsigt i, hvordan verden hænger sammen. Faktisk ville Hilma af Klint gerne selv have ladet opføre en spiralformet tempelbygning – bl.a. havde hun planer om, at det skulle være på Hven – hvor det ville blive muligt at samle Malerierne til templet og vise dem frem som en – også i fysisk forstand – opadstigende oplevelse.\nI denne video fortæller kurator Iris Müller-Westermann fra Moderna Museet i Stockholm om Hilma af Klints arbejde, metoder og om de strømninger i samtiden, der påvirkede hende. Men også om en kvindelig kunstner med et stort mod og en klar fornemmelse af, at hun først ville blive forstået længe efter sin egen levetid.\nDEN STÆRKE KRAFT DE STORE FORMATER\n"Jeg er så lille, jeg er så ubetydelig, men inden i mig vælder en sådan kraft, at jeg må fremad." Hilma af Klint betragtede selv sine tidlige abstrakte værker som bestillingsarbejder – en form for budskaber, som hendes spirituelle guider kanaliserede gennem hende, og hvor hun altså selv fungerede som medium for højere bevidsthedsformer.\nNetop i denne kraft og kontakt til et helt andet plan er det nærliggende at finde forklaringen på, at Hilma af Klint arbejder i formater, der ikke ligner noget, man ellers finder på denne tid – serien De Ti Største er over tre meter høje. Men også en forklaring på, hvorfor hun udelukkende arbejder i serier.\nDet enkelte billede er ganske enkelt ikke væsentligt i sig selv – her er ikke noget med at arbejde sig frem til det særlige mesterværk, for Hilma har en helt anden mission. Serierne er visualiseringer af universelle principper og skal som sådan skildre bevægelsen fra det jordbundne mod en stadig større åndelig bevidsthed. En trinvis opstigen mod en højere, universel sandhed.\n"I billedkunsten findes der ingen forbilleder for Hilma af Klints store malerier", forklarer museumsinspektør Tine Colstrup, der har forestået udstillingen på Louisiana, "hun træder ganske enkelt sin helt egen sti ind i det abstrakte." Værkerne er unikke i deres motiver og formater, men også "fordi Hilma af Klint forlader den naturalistiske farveskala til fordel for en "ikke-jordisk palet” af pasteller og klare farver.\n"Det er en sjælden fin oplevelse at se hele Hilma af Klints værk foldet så bredt ud, som det er tilfældet i salene på Louisiana."\n"I disse år får Hima af Klint sin renæssance med en velkomponeret udstilling, der nu vises på Louisiana."\n"Billederne taler for sig selv og kan forstås intuitivt af enhver, der giver sig tid. Gør man det, belønnes man af en kunstoplevelse ud over det sædvanlige."\n"Nu er der gået 70 år siden Hilma af Klint døde, og tiden er inde til det store og udfordrende møde - en stærk og sær oplevelse."


NATTENS STEMMER (e-bog - format epub)\nModel/Varenr.: ISBN 978-87-92920-44-7\nAgnete kommer fra Polen og har giftet sig med Anders, der bor på en gård ude på landet. Agnete skjuler noget, og som årene går, vokser tavsheden mellem Anders og Agnete. En dag beslutter hun sig for at søge arbejde som nattevagt på et krisecenter i storbyen. Nattevagterne bliver anderledes, end hun har forestillet sig, for i de lange nætter er det svært at holde fortiden ude, og stemmer fra dengang blander sig med beboernes fortællinger. Snart knytter hun sig til en forsømt pige og får derigennem kontakt til pigens far. Forholdet til pigen og hendes far bringer Agnete ud i uoverskuelige situationer. Til sidst er hun dér, hvor hun er tæt på at miste sit arbejde, sit ægteskab - og måske sig selv. Agnete bevæger sig ud på dybt vand. Spørgsmålet er, om hun på den måde komme længere væk fra sig selv eller tværtimod tættere på.


Myanmar: Mennesker på flugt skydes ned fra luften\nUdgivet 6. december 2016\nMord på en række politifolk har ført til Myanmars brutale og kollektive afstraffelse af muslimsk mindretal i landets vestligste region. De bliver beskudt, voldtaget og udsat for vilkårlige arrestationer. Mange tager flugten til nabolandet Bangladesh, men her lever de enten under umenneskelige forhold eller bliver deporteret direkte tilbage til rædslerne.\nTusindvis af mænd, kvinder og børn er på flugt fra Myanmars sikkerhedsstyrker og militær, som fra deres helikoptere nedskyder landsbyboere og sætter ild til hundredvis af hjem. Styrkerne voldtager kvinder og piger og gennemfører vilkårlige arrestationer.\nOfrene tilhører den muslimske minoritet rohingya fra Myanmars vestligste region Rakhine, der mod nord grænser op til Bangladesh, og regeringsstyrkernes blodige aktioner er en hensynsløs reaktion på drabene på en række politifolk den 9. oktober i år.\nMindst 2000 mennesker har siden slutningen af november taget flugten over floden Naf, som udgør grænsen til nabolandet Bangladesh. Men heller ikke her møder ofrene nogen nåde, rapporterer Amnesty International fra området. Bangladeshs regering har nemlig beordret sine styrker til at fordrive de forkomne, sultende og sårede tilbage over grænsen. Dermed er de flygtende fanget imellem to væbnede styrker.\nDen 24. november rapporterede Amnestys researchere på stedet, at grænsevagter havde tilbageholdt og deporteret hundredvis af rohingyaer på flugt – lige i armene på Myanmars regeringsstyrker.\nMassemord, voldtægter og afbrændinger\nTroværdige kilder fortæller til Amnesty International, at folk flygter med åbne skudsår, men de tør ikke søge behandling på klinikker i Bangladesh af frygt for straks at blive deporteret tilbage til Myanmar, hvor regeringsstyrkerne hærger.\nNogle af de flygtende søger ly i primitive hytter i improviserede flygtningelejre eller får husly hos fattige og gæstfrie familier. En mand beretter til Amnesty International: ”Jeg er den eneste forsørger i familien. Vi var først syv, men i sidste uge ankom flere familiemedlemmer, så nu er vi 15 mennesker i en lille hytte. I morges havde vi ikke mere mad.”\nEn 40-årig kvinde fortæller til Amnesty, at hun tog flugten, da hendes mand og ene søn blev myrdet af Myanmars regeringsstyrker, og at hun ikke kunne finde husly: ”Vi sover udenfor i mudderet. Min søn er to år gammel, han græder konstant og er meget kold om morgenen. Men i sammenligning med Myanmar, så er dette nærmest himlen.”\n”Både min søster og min bror blev bortført af militæret. Jeg så med mine egne øjne, hvordan de nedbrændte min landsby, og hvordan soldaterne voldtog kvinder og piger.”\n38-årig mands beretning til Amnesty. Han ankom til Bangladesh den 22. november.\nEn anden kvinde fortæller fra Myanmar, at hendes to sønner blev vilkårligt anholdt: ”Det var tidligt om morgenen, militæret omringede vores hus, mens andre kom ind og tvang mig og mine børn udenfor. De bandt mine sønners hænder på ryggen og bankede dem voldsomt og sparkede dem i brystkassen. Jeg græd højt, og de pegede på mig med våben. De blev banket i omkring en halv time, før de blev ført bort.” Hun har ikke set sine sønner siden.\nEn landbyboer i Myanmar har berettet til Amnesty, at sikkerhedsstyrker ankom til hans lille hjemby, mens de affyrede skud op i luften og skabte panik: ”Derefter skød de folk, som forsøgte at tage flugten. De omringede landsbyen og begyndte at gå fra hus til hus. De truede os ved at sige ’vi voldtager jeres kvinder’.”\n"Soldater lagde unge mænd i håndjern, skød dem og skubbede dem ned i massegrave. Soldaterne brugte håndholdt raketstyr".\n44-årig kvindes beretning til Amnesty.\nEn 58-årig mand skildrer efter sin flugt til Bangladesh, hvordan styrker fra luften angreb civile: ”Vi så helikoptere åbne ild mod landsbyen. Vi løb ind i skoven for at redde vores liv.”\nKrænkelserne må ophøre og undersøges\nChampa Patel er leder af Amnesty Internationals kontor for Sydasien. Hun siger: ”Rohingya-folket bliver presset af de afstumpede aktioner fra både Myanmars og Bangladeshs myndigheder. Når de flygter fra den kollektive afstraffelse i Myanmar, bliver de skubbet tilbage af styrker fra Bangladesh. Mens de er fanget imellem to grumme skæbner, får de ikke hjælp til at opfylde deres basale behov for mad, vand og lægehjælp. De burde blive beskyttet som mennesker på flugt fra forfølgelse og ikke blive straffet for hvem de er.”\nChampa Patel siger om Myanmars ansvar for uhyrlighederne: ”Ved at rette skytset mod mennesker, som tydeligvis ikke tog del i angrebene på grænsevagterne for seks uger siden, går de væbnede styrker langt ud over grænsen for, hvad der er nødvendigt og proportionalt.”\nHun fortsætter: ”Beretningerne om krænkelser af menneskerettighederne bør straks undersøges på en uafhængig og upartisk facon. Den eneste løsning, både på den korte og lange bane, er, at Rohingya-folkets menneskerettigheder bliver respekteret. De systematiske krænkelser må bringes til ophør.”\nUtilstrækkeligt løfte om undersøgelse\nDen 1. december nedsatte Myanmars præsident en kommission, som fik til opgave at efterforske volden i Rakhine, men intet tyder på, at kommissionen kommer til at arbejde neutralt. Rafendi Djamin, leder af Amnestys kontor for Sydøstasien og Stillehavsområdet siger: ”For det første, så kommer løftet om en undersøgelse alt for sent. For det andet, vil sådan en undersøgelse kun kunne fungere, hvis den er uafhængig, upartisk og lever op til internationale retsstandarder. Myanmar bør give uhindret adgang til uafhængige observatører og journalister til Rakhine.”\nEtniske stridigheder i Myanmar har sendt op til 90.000 muslimer på flugt, mens dusinvis er dræbt af militær og sikkerhedspoliti\nBørn, kvinder og mænd, der tilhører den forfulgte rohingya-minoritet i Myanmar, bliver udsat for umenneskelige lidelser\nDin støtte er med til at sikre fokus på undertrykte minoriteters rettigheder verden over


It-sikkerhedskonsulent, Domstolsstyrelsen | Ofir.dk\nDomstolsstyrelsen er i fuld gang med at digitalisere sagsbehandlingen ved domstolene. Vi er ambitiøse og går målrettet efter it-professionalisering og fuld digital understøttelse af alle processer i sagsbehandlingen ved retterne.\nVi har derfor brug for en teknisk velfunderet og erfaren it-sikkerhedskonsulent, der vil være med til at opretholde og forbedre vores it-sikkerhed og vores processer for forvaltning af it-sikkerhed.\nVi digitaliserer domstolene\nDu vil indgå som en styrkelse af Domstolsstyrelsens it-driftsenhed, hvor du sammen med 21 engagerede kollegaer skal være med til at sikre rammerne for høj driftssikkerhed og gode brugeroplevelser på Danmarks Domstoles systemer.\nVi har ca. 2.400 brugere fordelt på ca. 50 lokationer. Vores systemlandskab består af Microsoft-baserede standardarbejdspladser samt ca. 30 større og mindre egenudviklede sagsbehandlingssystemer.\nVi er ved at introducere en række nye forretningskritiske systemer. Du vil sammen med vores anden it-sikkerhedskonsulent bistå med afklaring og implementering af et højt sikkerhedsniveau for de systemer og data, vi arbejder med.\nDu er garant for it-sikkerhed\nVi søger en rutineret it-sikkerhedskonsulent, der i et samarbejde på tværs af organisatio-nen kan løse vores it-sikkerhedsopgaver. Det er konkrete opgaver i tilknytning til drifts- og udviklingsprojekter, og forvaltningsopgaver i henhold til sikkerhedsstandarderne under ISO 27000. Dine arbejdsopgaver vil være:\n• At udarbejde og omsætte it-sikkerhedspolitikker, -retningslinjer og -procedurer til konkrete handlinger\n• Vurdere it-løsningers databehandling og kvalitetssikre databehandlingsaftaler med leverandører\n• Udarbejdelse af risikoanalyser og tilhørende beredskabsplaner, herunder løbende gennemføre test af disse\n• Yde bistand til sikkerhedsorganisationens implementering af EU's persondatafor-ordning\n• Løbende analyse og kommunikation af aktuelt sikkerhedsniveau til ledelsen\n• Besvarelse af henvendelser fra retternes- og Domstolsstyrelsens interessenter om it-sikkerhedsrelaterede emner\n• Støtte til løsning af it-sikkerhedsrelaterede supportsager og risikovurdering af changes\nDu vil blive målt på din evne til at sikre et højt sikkerhedsniveau i overensstemmelse med det aktuelle trusselsbillede, samt på din evne til at bidrage på tværs af organisationen til styrkelse af it-sikkerheden. Det er endvidere afgørende, at vores it-sikkerhedspolitik altid er tidssvarende, og at den formidles så den er let forståelig for alle i organisationen.\nVi lægger vægt på, at du har et praktisk og pragmatisk forhold til it-sikkerhed, som bygger på et solidt grundlag af teori og en del erfaring fra tilsvarende stillinger. Vi vægter desu-den højt, at du brænder for digitalisering og sætter en ære i at levere godt håndværk.\nVi forestiller os, at du har en relevant videregående uddannelse, og at du har min. 3-5 års erfaring fra en it-sikkerhedsfunktion. Vi lægger desuden vægt på, at:\n• Du har et godt kendskab til EU’s persondataforordning\n• Du eventuelt har en certificering i at arbejde med it-sikkerhed, f.eks. CISSP\n• Du har et bredt kendskab til infrastruktur og produkter, herunder til sikring af it\n• Du har kendskab til ITIL-processer og erfaring fra arbejde i et outsourcet miljø.\nVi er en del af en stor organisation, og mange opgaver løses i tæt samarbejde med domstolene og andre enheder i styrelsen. Det betyder, at du skal kunne se styrken i tværfaglighed. Samtidig er det helt afgørende for at få succes i stillingen, at du er lydhør og interesseret i at involvere relevante aktører i organisationen – også selv om det kan betyde, at processerne i første omgang tager længere tid. Derfor lægger vi vægt på, at du har erfaring med at løse komplekse opgaver, der har forskellige interessenter og kræver involve-ring af flere aktører.\nDu trives i en hverdag med hyppige kontekstskift, og du kan håndtere flere parallelle op-gaver og kommunikation med mange parter, uden at det påvirker dit præstationsniveau. Du har en analytisk tilgang til opgaverne, ligesom du naturligvis kan planlægge og udføre dit arbejde selvstændigt – med blik for overholdelse af deadlines.\nVi er en organisation med meget skriftlig kommunikation, så det er vigtigt, at du formulerer dig godt og sikkert på dansk, både skriftligt og mundtligt.\nStillingen besættes som specialkonsulent efter Finansministeriets overenskomst med AC. Der vil derudover kunne forhandles et pensionsgivende kvalifikationstillæg, hvis størrelse vil afhænge af erfaring og kompetencer.\nOplysninger om stillingen kan fås ved henvendelse til IT-driftschef Michael Kalmberg på tlf. 22 60 73 76.\nDu kan læse mere om Domstolsstyrelsen, Danmarks Domstole og vores vision, værdier og mål på www.domstol.dk. Her kan du også finde ”Digitaliseringsstrategi 2014-2018” under ”Publikationer”.\nDu sender din ansøgning online via vores rekrutteringssystem på www.domstol.dk under Job. Du bliver guidet igennem processen, når du trykker på knappen ”Søg stillingen” i stillingsopslaget på vores hjemmeside.\nVi skal have modtaget din ansøgning senest mandag den 12. februar 2018, kl. 12.\nDer er tale om et genopslag af stillingen. Tidligere indsendte ansøgninger vil blive taget i betragtning til stillingen, medmindre de tilbagekaldes. Vi opfordrer enhver, der er interesseret og kvalificeret, til at søge stillingen uanset personlige forhold som alder, køn, race, etnisk tilhørsforhold mv.\nVi forventer at holde indledende samtaler den 16. og 19. februar 2018. Der afholdes 2. samtaler med udvalgte kandidater den 22. februar 2018.


Digital Mobning Af Movellas → Køb bogen billigt her\nDigital Mobning - Movellas - Bog\nLæs blandt andet om Anja, der i novellen "Accept" bliver udsat for mobning - både på nettet og i den virkelige verden. Der er ikke noget, hun hellere vil end at slippe for de daglige trusler, men vil hun gå så langt at udsætte en anden for det, hun selv har været igennem?\nNovellen "Hvorfor gør du ikke noget - " trækker læseren med ind i en verden af magtesløshed og beskriver hvor svært det kan være for ofret at gøre noget. Læseren sættes også i et svært dilemma, hvor følelserne kæmper mod fornuften.\nI "Pigerne" vågner Annabelle op efter en gymnasiefest og kan intet huske. Det ændrer sig dog hurtigt, da hun logger på Facebook. "Pigerne" er skrevet udelukkende i Facebook-sprog i form af blandt andet statusopdateringer og kommentarer.\nNoveller, Novellesamling, Mobning, Digital, Internet, Facebook, Unge, Digital Mobning, Bøger, Bog\nSikkerheden er kolossal vigtig, når man handler online, og vi vægter selvfølgelig sikkerhed højt. NETS har godkendt vores online betalingsløsning, og det er den primære garanti for sikkerheden bag din Internetbetaling. Derfor er det også fuldstændig sikkert at handle og betale hos os.\nDer er ingen indskrænkninger i returretten. Vi giver 30 dages returret på alle varer. Kort sagt vil det sige, at skulle du fortryde købet, kan du med god samvittighed returnere varen til os, herefter vil du få dine penge tilbage. Før du vælger at returnere produktet til os, er det altid en fordel, hvis du kontakter os forinden.\nAt du som kunde hos Gucca får leveret din vare både hurtigt og sikkert, betyder meget for os. Indenfor 1-2 hverdage vil du modtage din vare. Det eneste der kan forlænge leveringen, er, hvis den ikke er på lager. Bemærk, at du kan få den nøjagtige lagerstatus på den individuelle vare. Du kan altid ringe eller sende en e-mail til os, såfremt du er i tvivl om leveringstid eller lagerstatus.\nNår du handler hos Gucca, har du mulighed for at vælge mellem mange forskellige muligheder for betaling. Du kan altid benytte netop den mulighed, der passer lige til dig. Lige meget hvilken metode du benytter, kan du trygt og sikkert handle hos os. Alle vores betalingsmuligheder kan du se her. Bemærk at pengene først hæves fra din konto, når vi sender dit produkt.\nSkulle det ske, at du har spørgsmål eller problemer undervejs, beder vi dig tage fat i os omgående. Vores kundeservice er åben alle hverdage mellem 10-15, og vi sidder parat til at yde dig den assistance, du ønsker, med godt humør og et smil på læben.\nNår du handler hos Gucca, har du mulighed for at spore ordren. Efter gennemførsel af købet kan du besøge din ordreside. Du kan følge med i, hvornår vi afsender din forsendelse, på din ordreside. Og i samme øjeblik vi sender dine varer, vil du modtage en e-mail med leveringsinformation fra os.\nDin anmeldelse af Digital Mobning\nVores brugere har bedømt Digital Mobning Bog til 5 ud af 5 stjerner - baseret på 1 bedømmelse og 0 anmeldelser\nproduct_stock_no product_offer_no product_preorder_no\tproduct_buyable_yes product_group_bog path_bog_forside path_bog_bøger path_bog_kropogsind path_bog_digitalmobning


3 Værelses lejlighed på 136 ㎡, 2450 København SV\nEksklusiv og delevenlighed lejlighed på Teglholmen Velkommen til Frederikskaj beliggende på A. C. Meyers Vænge. Frederikskaj er et byggeri af høj kvalitet i en moderne og stilren arkitektur. Lejligheden er rummelig og åben, hvilket bl.a. understreges af de lyse trægulve. Det store køkken oser af gennemført design og er ment som et samlingspunkt. Udgang til stor altan med udsigt over kanalen. 3 rigtig gode værelser, flot badeværelse med vaskesøjle og bruseafsnit. Stor entré. Dørtlf. elevator og mulighed for leje af fælleshus ved vandkanten. Lejlighederne er gennemtænkt til mindste detalje og der er satset på høj kvalitet. Lejligheden er oplagt til at dele grundet den gode rumfordeling på de 3 soveværelser, hvor I får et fælles opholdsrum med stor altan og separat entré-parti. Muligheder ved denne bolig Husdyr tilladt, Kælderrum, Altan, Elevator


Put and Take Grej | Køb Udstyr til Put and Take Fiskeri\nHerunder finder du vores udvalg af Put & Take grej.\nVi kan tilbyde mange forskellige varer fra forskellige mærker til Put & take fiskeren. Du kan her finde alt fra waders til fiskestænger, endegrej og øvrigt tilbehør.\nHvad er Put & Take fiskeri?\nPut & Take er en betegnelse for søer, som man betaler for at fiske i. Disse søer bliver fyldt fisk i, som lystfiskere så kan fange – Deraf navnet put and take. Normal er det regnbueørreder, tigerørreder og guldørreder, der sættes ud i disse søer, men det bliver stadigt mere populært at sætte andre arter ud også. Det kunne være enten stør, maller eller karper. Klassisk put&take fiskeri er dog efter de forskellige slags ørreder.\nHvilket grej skal man bruge til Put&Take fiskeri?\nGrejet til put&take fiskeri minder meget om det man bruger til kystfiskeri. Hvis det er spinnefiskeri, så bruges en 8-10 fods fiskestang, der kan kaste med endegrej op til ca. 40g. Dertil bruges et spinnehjul i str. 1000-4000 med enten nylon eller fletline.\nMan kan også med fordel fiske med flue i put and take søer. Igen er det meget det samme grej der bruges, som på kysten. En fluestang i klasse 5, 6 eller 7 vil være velegnet. Alt efter årstid, så kan fiskene godt befinde sig på forskellige dybder. Derfor er det en god ide at have forskellige forfang med i både flydende, intermediate og synkende.\nHvad skal man bruge af endegrej til put and take fiskeri?\nMan kan inddele endegrejet til put and take fiskeri i 3 kategorier: blink/spinnere, bombarda fiskeri og fluefiskeri.\nBlink/spinnere: her bruges typisk små gennemløbsblink eller små spinnere. Det skyldes at ørreder normalt lever af mindre fisk og insekter, så endegrejet skal derfor ikke være for stort.\nBombarda: bombarda fiskeri er en metode, der gør det muligt at fiske med flue på spinnestangen. Her bruges et flåd der udgør vægten, så man kan kaste med de lette fluer, selvom man bruger en spinnestang. Det kan være en rigtig effektiv metode på dage, hvor fiskene er svære at lokke.\nDet er også muligt at fiske med Powerbait som er en form for dej, der lugter. Powerbait kommer i mange forskellige farver og duftvarianter. Det minder om det foder som ørrederne er blevet fodret med gennem hele deres liv, og det kan derfor være godt at have med, når man fisker i put and tak søer.\nFluefiskeri: hvis man hellere vil fange fiskene på fluegrejet, så er det normalt små fluer i kradse farver der fungerer godt. Farver som hvid, pink, orange og gul er normalt gode til put and take fiskeri.\nHvad skal man bruge af tilbehør til Put & Take fiskeri?\nDer findes en masse ekstra grej til put and take fiskeri, som kan gøre turen bedre. Noget af det vigtigste er dog et par gode polaroid briller. Polaroid solbriller fjerner meget af genskæret på vandet, så man bedre kan se gennem vandet og finde ud af, hvor fiskene opholder sig.\nDerudover er det også en god ide at anskaffe sig et fangstnet, i tilfælde af at der er bid. Hvis man har været så heldig at fange en ørred, så vil mange gerne vide hvad den vejer. Her kan en dedikeret fiskevægt være behjælpelig, så man kan blære sig til vennerne. Hvis fisken skal med hjem til middagsbordet, så er det også rart med en fiskekniv til at sprætte fisken op, så man kan rense den inden man kommer hjem.\nAlt dette udstyr kan godt være svært at bære på en gang, og her kan en grejkasse og en grejtaske være gode til at organisere udstyret, så man nemt kan komme til det.


Electric EG2.5 Gloss White - Rose/Blue Chrome – Blacksnow.dk\nPasser til small/medium ansiger\nRose/Blue Chrome linse + gratis bonus linse\nSolskins- + snevejrslinse\nElectric EG2.5 Gloss White - Rose/Blue Chrome har al den mest avancerede teknologi fra Electric. Samme features som verdens første oversized goggle, Electric EG2, men tilpasset mindre ansigter. Den store linse og minimale frame, giver samme gode perifære udsyn og unikke performance fra dens stærke linse. Denne model kommer med to linser, som begge er 100% UV-beskyttet, sikret med anti-dug og anti-scratch behandling og de er begge sfæriske linser. Det sikrer dig det skarpeste mulige udsyn til hver en tid.\nDen minimale frame er bygget til at passe sammen med skihjelm, så du undgår irriterende huller i fittet og en komfortabel pasform. Det ergonomiske fit tilpasser sig dit ansigt.


Indendørs ståltrapper fra First Floor CPH - AllWebdesign.dk\nIndendørs ståltrapper fra First Floor CPH\nHos First Floor CPH vil man mere. Denne danskbaserede design- og produktionsvirksomhed fremstiller nemlig markedets absolut bedste stålmøbler og stålinventar. Disse fremragende møbler, der alle har rødder i den skandinaviske designtradition, er produceret med en passion for håndværket og en ekspertviden, når det gælder stål- og møbelproduktion. Herunder finder du inspiration til for eksempel en indendørs ståltrappe og den populære New Yorker væg.\nStilfuld indendørs ståltrappe fra First Floor CPH\nEn specialfremstillet indendørs ståltrappe fra First Floor CPH gør det muligt for dig at få installeret præcis den indendørs trappe, du går rundt og drømmer om. Dette gøres i samarbejde med yderst erfarne håndværkere og stålentusiaster, sådan at din nye trappe kan komme til at holde i mange år. Hos First Floor CPH fås indendørs ståltrapper i et utal af udgaver, der altid tilpasses de specifikke lokaler, du ønsker dem opført i. Du kan for eksempel vælge imellem ligeløbstrapper og kvartsvingstrapper samt ståltrapper med repos eller lukkede trin. En indendørs ståltrappe kan altså altid tilpasses, sådan at den føles rigtig for netop dig. Ens for alle indendørs ståltrapper fra First Floor CPH er dog, at de bliver leveret med øje for funktionalitet. Disse indendørs trapper udvikles nemlig altid med et primært fokus – at de skal være gode at gå på. Derfor er trinnene ikke for langt eller for kort fra hinanden, ligesom at trædefladen aldrig er for stor. Din gang på trappen skal altid føles ubesværet.\nFlotte New Yorker vægge til det moderne hjem\nEn New Yorker væg er til dig, der sætter pris på lys. Lysgennemgangen i dit hjem kan nemlig forbedres en hel del med en flot New Yorker væg fra First Floor CPH. Disse fine vægge består hovedsageligt af glas, som indrammes af en flot stålstruktur. Det gør dem velegnede til moderne hjem, der ofte består af få store rum, hvor lyd og lugt nogle gange kan være til gene for indeklimaet. Du kan nemlig let afskærme både lyd og lugt uden at miste lys, hvis du vælger at installere en New Yorker væg fra First Floor CPH. Det er dog ikke kun af praktiske hensyn, at en New Yorker væg kan vise sig at være den perfekte løsning i store rum. En New Yorker væg er nemlig en fantastisk tilføjelse til din indretning, da den giver et helt unikt udtryk og står i stærk kontrast til hjemmets ofte hvide vægge. Alle New Yorker vægge produceres i sort stål, der er pulverlakeret, hvilket medvirker til den flotte finish. Alle hjørner er skarpe, mens alle svejsninger er slebet, sådan at dine nye vægge kan blive en naturlig del af dit interiør.\nLæs mere om dine muligheder for at kunne lade lyset vandre på www.firstfloorcph.dk.


Brug skabeloner i Pages på Mac - Apple-support (DK)\nBrug skabeloner i Pages på Mac\nÅbn Pages, og klik på knappen Nyt dokument i dialogen, eller vælg Arkiv > Nyt på Pages-menuen øverst på skærmen.\nRul i skabelonvælgeren for at finde en skabelon til den dokumenttype eller kuverttype, du vil oprette, og dobbeltklik derefter på skabelonen for at åbne den.\nOpret et dokument med formatering fra et andet sprog: Vælg sproget på lokalmenuen i øverste venstre hjørne af skabelonvælgeren, og vælg derefter en skabelon. Se Formater et dokument til et andet sprog.\nÅbn skabelonen, og klik derefter på på værktøjslinjen.\nTjek, om afkrydsningsfeltet Brødtekst i dokument er valgt.\nHvis afkrydsningsfeltet er valgt, er den beregnet til tekstbehandling. Hvis det ikke er valgt, er det beregnet til sidelayout.\nVælg Arkiv > Konverter til tekstbehandling (på Arkivmenuen øverst på skærmen).\nKlik på fanen Dokument i indholdsoversigten Dokument , og vælg derefter afkrydsningsfeltet Brødtekst i dokument.\nVigtigt: Hvis du skifter mening, kan du trykke på Kommando-Z på tastaturet for at fortryde den sidste handling. Du kan trykke gentagne gange på denne tastkombination for at gå tilbage gennem dine seneste handlinger. Du kan også vende tilbage til en tidligere version af dokumentet.\nVælg Arkiv > Konverter til side (på Arkivmenuen øverst på skærmen).\nKlik på fanen Dokument i indholdsoversigten Dokument , og fravælg derefter afkrydsningsfeltet Brødtekst i dokument.\nOpret nye dokumenter fra en bestemt skabelon\nDu kan indstille Pages til altid at åbne et nyt dokument i en bestemt skabelon i stedet for fra skabelonvælgeren.\nKlik på Generelt øverst i indstillingsvinduet, og vælg “Brug skabelon”.\nBrug den valgte skabelon: Kontroller, at navnet på den skabelon, du vil bruge, vises efter “Brug skabelon”.\nVælg en anden skabelon: Klik på knappen Skift skabelon, klik på en skabelon, og klik derefter på Vælg.\nDu kan stadig åbne et nyt dokument med en anden skabelon, efter du har valgt denne indstilling. Hold Alternativtasten nede, og vælg derefter Arkiv > Ny fra skabelonvælger (på Arkivmenuen øverst på skærmen).\nSlå hjælpelinjer til i Pages (vælg Pages > Indstillinger på Pages-menuen øverst på skærmen, klik på Linealer, og vælg derefter afkrydsningsfelterne til hjælpelinjer).\nHjælpelinjerne gør det nemmere at anbringe teksten samme sted på hvert kort.\nVælg Arkiv > Nyt (på Arkivmenuen øverst på skærmen), og klik derefter på Kort og kuverter i venstre side af skabelonvælgeren.\nRul ned til overskriften Visitkort, og dobbeltklik på en skabelon til visitkort.\nTallene nederst på hver side angiver, hvilken type kommercielt papir til visitkort siden er designet til. Du kan slette den side, du ikke vil bruge (klik på på værktøjslinjen, vælg Miniaturer af sider, vælg siden, og tryk på Slet på tastaturet).\nDobbeltklik på eksempelteksten på det første kort, og skriv dine egne oplysninger.\nKommando-klik på al den tekst og grafik, du redigerede på kortet.\nKlik på Gruppe nederst i indholdsoversigten.\nNår al teksten er grupperet, kan du kopiere og indsætte, uden at de rigtige afstande og justeringer går tabt.\nVælg den tekst og grafik, du grupperede på det første visitkort, vælg Rediger > Kopier, og vælg derefter Rediger -> Sæt ind (på Redigermenuen øverst på skærmen).\nDu kan bruge tastaturgenvejen Kommando–C til at kopiere og Kommando–V til at indsætte. Den indsatte kopi lapper en anelse over det første kort.\nTræk den indsatte kopi til det kort, hvor du slettede indholdet, indtil hjælpelinjerne vises.\nHjælpelinjerne vises, når den nye kopi er justeret helt præcist både vandret og lodret med teksten på de andre kort.\nSlet teksten på det næste kort, indsæt igen, og træk derefter den indsatte kopi til det tomme kort.\nFortsæt med at slette eksempeltekst, indsætte kopien og justere indholdet, indtil alle kortene på siden har dine oplysninger.\nVælg Arkiv > Udskriv (på Arkivmenuen øverst på skærmen), klik på lokalmenuen Printer, og vælg en printer, og klik derefter på Udskriv.\nHvis du ikke slettede den uønskede side fra skabelonen, da du startede, skal du huske kun at udskrive den side, du har redigeret.\nSe ogsåUdskriv et dokument eller en kuvert i Pages på MacIntroduktion til oprettelse af en bog i Pages på MacOpret en speciel skabelon i Pages på MacOpret og administrer Pages-skabeloner på Mac


Redegørelse i Folketinget onsdag den 25. marts 1998 kl. 12.00 - Statsministeriet\nAktuel side: Redegørelse i Folketinget onsdag den 25. marts 1998 kl. 12.00\nRedegørelse i Folketinget onsdag den 25. marts 1998 kl. 12.00\nDen 11. marts sammensatte vælgerne et nyt folketing.\nEt nyt arbejde kan gå i gang. Et nyt kapitel for Danmark.\nMen det bliver ikke et arbejde, der forsætter, som om intet er hændt.\nVælgerne ville mere end det.\nRegeringen opfatter valgets resultat som udtryk for, at vælgerne også tog klar stilling til, hvilken hovedvej vi skal vælge for det danske samfunds positive forandringer ind i det 21. århundrede.\nDanmark er godt på vej.\nRegeringen bygger det ny politiske arbejde på to spor:\nvi vil kompromisløst fastholde den økonomiske kurs, som har sikret den forrygende fremgang for Danmark gennem 5 år, og\nvi vil tage fat på en hel ny tid i vores samfundsudvikling, hvor vi alle - med fornuft og ansvar - skal bruge den nye fremgang igennem de seneste 5 år, til at bringe gælden ned og kvaliteten op i vort samfund\nMen vi vil mere end det:\nDet er vores ambition at sikre, at Danmark kan klare sig godt i det 21. århundrede i den internationale konkurrence og samtidig gøre det på en sådan måde, at alle er med - hverken mer’ eller mindre.\nVelfærdssamfundet skal skabe gode og trygge rammer for vores livsudfoldelse. Vort samfund skal ikke opdeles, så der er nogle, der er indenfor og nogle der er udenfor. Vi vil forene den personlige frihed, samhørigheden og fællesskabsfølelsen - og vejen til at gøre det er, at vi alle bidrager - og at vi alle får reelle muligheder for at bidrage.\nDet er de værdier, vi bygger på i det danske samfund. Det er de værdier, som vi vil kæmpe for.\nPå de værdier er regeringsgrundlaget udformet og dermed hovedlinierne for de kommende års politiske arbejde - som regeringen ser det.\nVi har vel små 3 måneders arbejde foran os her i Folketinget - med en særlig periode på ca. 3 uger op til folkeafstemningen.\nRegeringen er ikke i tvivl: I de kommende måneders politiske arbejde er den allervigtigste opgave netop den forestående folkeafstemning om Amsterdam-traktaten.\nBefolkningens beslutning den 28. maj bliver af afgørende betydning for, hvilke muligheder vi får her ved indgangen til det 21. århundrede.\nVi har et godt afsæt for at gøre os gældende i Europa. Det gælder både politisk og økonomisk. Sandheden er jo også den, at orden i økonomien er en forudsætning for, at de andre lande lytter til os. Lige så klart er det, at en præcis politisk holdning og effektiv forhandlingskraft er forudsætningen for at sætte sig spor.\nVi har gode erfaringer fra de senere år i det internationale arbejde. Vi har vist, at et mindre land - båret af ideen om menneskerettigheder, båret af sammenhold og et ordentligt velfærdsgrundlag, båret af ideen om, at vi skal være her allesammen - kan gøre sig gældende internationalt. Vi har vist, at vi kan gøre en forskel.\nDet er vigtigt som udgangspunkt for befolkningens stilling til Danmarks placering i Europa. Fremgang, frihed og fællesskab er ikke blot noget, vi skaber inden for vort eget lands grænse - men også mellem landene. De mål, vi har sat os, kan vi ikke nå alene. Vi må have et tæt samarbejde med andre.\nVi har lært af folkeafstemningen den 2. juni 1992 og den 18. maj 1993. Vi har lyttet og vi har lært.\nDanskerne vil godt være en del af Europa. Europa må også godt være en del af Danmark - men også kun en del. Vi vil gerne være os selv - men vi skal aldrig være os selv nok.\nDer er tre afgørende grunde til, at regeringen anbefaler den danske befolkning at stemme ja ved den kommende folkeafstemning:\nfor det første er Amsterdam-traktaten en forudsætning for, at EU’s udvidelse mod øst kan gå i gang. Det er simpelthen dét afgørende bidrag til varig fred og stabilitet i Europa i det 21. århundrede.\nfor det andet er Amsterdam-traktaten ganske enkelt en bedre traktat på en lang række områder. Bedre end den, vi har nu. Fordi der er lagt større vægt på en række danske mærkesager.\nfor det tredje står de fire danske forbehold uantastet, sådan som regeringen har lovet befolkningen. Forbeholdene kan kun ændres ved en ny folkeafstemning - og kun af den danske befolkning.\nDet er i høj grad en dansk-nordisk tankegang, der har sat sit præg på den nye traktat. En vej vi deler med mange andre ligesindede regeringer i Europa. Amsterdam-traktaten viser, at Danmark hører naturligt hjemme i det europæiske samarbejde. Med et ja til Amsterdam-traktaten kan vores arbejde for danske værdier i Europa videreføres med stor styrke.\nArbejdsløsheden i Europa er jo også historien om den dårskab, der tidligere har præget vort samarbejde - eller rettere manglen på samarbejde siden 70’erne, hvor den første internationale oliekrise ramte os. Nu er beskæftigelsen placeret med klare holdninger og mål - der gør det muligt for os at undgå fortidens fejl - at undgå, at vi eksporterer vanskeligheder til hinanden i nedgangstider og sikre, at vi får mere beskæftigelse frem i opgangstider.\nDe nye miljøbestemmelser giver EU en placering, som den regionale samarbejdsorganisation i verden, der har de mest ambitiøse miljømålsætninger. Det fremgik også klart på den seneste FN-konference i Kyoto i Japan.\nMed den ny traktat har vi taget et skridt i retning af et langt mere bevidst samarbejde på menneskers betingelser.\nDen ny europæiske virkelighed kan ikke tackles med den gamle tids værktøjer.\nDen nye internationale kriminalitet må bekæmpes internationalt. Derfor skal vi være med til at deltage i det mellemstatslige politi-samarbejde, som også er en del af Amsterdam-traktaten. Vi sikrer den nordiske pasunion samtidig med, at vi kan udbygge samarbejdet med de andre lande - under fuld respekt for vores forbehold.\nDet gælder også et bedre europæisk samarbejde om flygtningepolitikken.\nMen allervigtigst: Med den ny traktat kan vi begynde opbygningen af et helt og udelt Europa. Det skal huskes i en tid, hvor hver dags nyhed har det med at overskygge gårsdagens begivenheder, uanset deres betydning. Danmark har arbejdet hårdt for et helt Europa siden 1993. Nu er vi så tæt på som aldrig før: Vi er den første generation, der kan gøre os håb om ikke at opleve flere krige.\nNu kan vi give de nye demokratier et håndslag - et håndslag om medlemskab - og ingen vil blive efterladt i usikkerhed.\nJeg er overbevist om, at et dansk ja ved den kommende folkeafstemning er fundamentet for Danmarks muligheder for sætte sig præg på den fredsproces, der nu er i gang. Det er også afgørende for vores eget selvværd. Og det er afgørende for vores politiske betydning på vej ind i det 21. århundrede. Politik, økonomi og selvværd indadtil og udadtil hænger sammen.\nDen folkeafstemning, vi skal igennem den 28. maj, er ikke blot endnu en i rækken. Vi har at gøre med en af de vigtigste afstemninger i efterkrigstiden, fordi vi skal tage stilling til, om vi vil bakke foreningen af øst og vest op. Fordi vi skal række ind over historien og tage fat på den ny tid, der kan erstatte den gamle, kolde krig. Fordi vi kan sikre Danmarks indflydelse og placering i Europa. Regeringen ønsker ikke Danmark som passiv iagttager på sidelinien. Regeringen ønsker at se Danmark som et land, der sætter spor og gør en forskel, sådan som vi har vist det indtil nu.\nEt ja ved den kommende folkeafstemning vil tegne et perspektiv for Danmark i Europa. Et nej vil sætte Danmark på sidelinien. Der skal vi ikke være.\nMed Danmark i fremgang - med en klar vision om Danmarks rolle i Europa kan vi også i dansk indenrigspolitik lægge sporene frem til år 2005.\nVi vil fastholde den kurs, der er lagt i den økonomiske politik, og som har givet så flotte resultater på mindre end 5 år. Det er det eneste ansvarlige.\nOrden i økonomien er forudsætningen for frihed og velfærd. For den enkelte og samfundet som helhed.\nEt stort og stigende overskud på de offentlige finanser er forudsætningen for, at gælden kan nedbringes afgørende i de nærmere år, så den næste generation ikke skal trækkes med store byrder af gammel gæld.\nMen den økonomiske fremgang skal sikres og anvendes med fornuft.\nDerfor lægger regeringen op til en række reformer i de kommende år, der skal binde fremgangslinien for Danmark sammen i et stadigt mere robust samfund, der giver alle gode chancer for et ordentligt liv.\nVelfærdssamfundet betyder jo også at undgå kløfter i den danske befolkning.\nRegeringen vil derfor prioritere højere kvalitet i velfærdssamfundet for alle på præcist de områder, der virkelig betyder noget for menneskers hverdag i Danmark:\nsygehusene skal fungere bedre og ventelisterne skal ned.\nHjemmehjælpen og ældreomsorgen skal sikres, så alle får den nødvendige service.\nVi skal medvirke til at skabe rammer for, at forældre får mere tid til deres børn, at arbejdsliv og familieliv kommer til at passe bedre sammen. Det er ikke en opgave vi her i tinget kan løse alene, det forudsætter, at arbejdsmarkedet medvirker, og at den enkelte familie prioriterer det. Arbejdsmarkedet skal skabe plads til både de lidt ældre og til de svage, uden at vores beskæftigelsesfremgang svækkes.\nSkolen og alle uddannelser - inklusive voksen- og efteruddannelserne - skal fungere endnu bedre, så vi kan klare os i det næste århundrede.\nRegeringen ønsker kulturen sat højt på den politiske dagsorden, hvad enten det gælder musik, billedkunst, litteratur, teater, film eller idræt.\nDen danske folkekirke er fortsat et bærende led i vort samfunds værdigrundlag.\nDen grønne miljøpolitiske linie vil blive fortsat og forstærket. Regeringen har sat sig for, at de kommende generationer ikke skal overtage en miljøgæld i form af forringet vandmiljø, bortgemte affaldsdepoter og en ringere natur. Vi vil aflevere en mindre miljøgæld, end den vi overtog. Anvendelsen af bekæmpelsesmidler skal minimeres. Den kollektive miljøvenlige trafik skal styrkes. Skatter og afgifter skal bidrage til løsninger.\nKvaliteten af danske fødevarer skal sikres, bl.a. på baggrund af bedre dyrevelfærd. Vi skal være foregangsland i produktion af sunde fødevarer.\nRegeringen vil arbejde for forenkling af de offentlige ydelser og kritisk se på særregler og uheldigt samspil, som kan betyde, at mennesker, der kommer i arbejde, oplever, at gevinsten bliver spist op af netop sådanne uheldige samspilsproblemer. Gennem et socialt skatteloft skal det sikres, at der er en ekstra gevinst ved at arbejde.\nRegeringen er meget bevidst om at gøre en ekstra indsats for de syge, de udsatte, de sindslidende, de handicappede og de ældre, der har behov for hjælp.\nDen økonomiske fremgang skal kort sagt bruges til at give alle mulighed for at deltage i samfundslivet. Vi skal ikke blot tilrettelægge en langsigtet politik, der sigter på et rigere samfund, men også på et bedre samfund med større kvalitet og menneskelighed.\nVi skal bygge på en ansvarlig økonomisk politik. Vi skal bygge på et konkurrencedygtigt erhvervsliv med sikker fremgang. Regeringens erhvervspolitik, uddannelses- og forskningspolitik - og en fortsat fornyelse af vores arbejdsmarkedspolitik - skal sikre os et godt grundlag for fremtiden.\nAnsvarlighed - rettigheder og pligter - omsorg og mindre emsighed skal give Danmark en god start i det 21. århundrede. Regeringen vil styrke det forebyggende Danmark - velfærdssamfundet skal i langt højere grad forebygge, fremfor at lappe på problemer, når de er skabt.\nDet gælder i retspolitikken. Vi skal bygge nye, sikre fængselsafdelinger, for det er nødvendigt. Men ikke kun det. Vi skal undgå, at flere unge kommer ind i den kriminelle løbebane gennem effektiv forebyggende politik.\nVi skal fastholde en human og effektiv udlændingepolitik. Vi skal hjemsende afviste asylansøgere og falske flygtninge. Men vi skal mere end det. Vi skal genopbygge de fattige udviklingslande, så mennesker kan vende tilbage dertil og nye flygtningestrømme undgås.\nVi skal styrke vor bolig- og bysociale indsats i de større byer og derigennem forebygge nye kløfter i befolkningen.\nVi skal sikre et stadigt bedre sundhedsvæsen og kortere ventelister på vores sygehuse. Men vi skal mere end det. Vi skal forebygge på arbejdspladsen, at der opstår arbejdsmiljøskader gennem en langt mere effektiv indsats.\nVi skal rense vores grundvand. Men vi skal mere end det: vi skal satse på en konsekvent miljøpolitik, der sikrer os rent vand i fremtiden.\nVi skal gøre en langt mere effektiv indsats, der én gang for alle standser udstødningen i vores samfund og sikrer, at alle kommer med igen. Men vi skal mere end det. Vi skal indrette folkeskolen og vore uddannelsestilbud, så unges frafald ophører.\nHer ved århundredskiftet vinker vi farvel til et reparationssamfund og siger goddag til forebyggelse og en vision om et selvbærende samfund.\nI forhold til rigsfællesskabet vil regeringen ligeledes tage fat på en række konkrete samarbejdsopgaver. Det gælder både i forhold til Grønland og Færøerne. Det samarbejde skal udvikles, og fortsat bygge på gensidig forståelse og respekt.\nMed Færøernes og Grønlands landsstyrer har regeringen indledt forhandlinger om bloktilskuddene for 1999 med henblik på en snarlig afslutning.\nRegeringen ser med forståelse på et evt. færøsk ønske fra det nyvalgte lagting om at drøfte ændringer af den 50 år gamle hjemmestyreordning - med henblik på at udvide Færøernes selvstyre.\nRegeringen vil overfor et nyvalgt lagting også tage initiativ til, at udestående spørgsmål i forhold til Færøerne forhandles snarest, så der kan findes afbalancerede løsninger til begge parters tilfredshed. Det gælder såvel i bankspørgsmålet, som i de kommende forhandlinger om gældsafvikling, hvor regeringen vedstår sig tilsagnet om at finde løsninger, der tager hensyn til bæredygtigheden i det færøske samfund.\nRegeringen vil også i samarbejde med et grønlandske hjemmestyre gennemføre en reform af det grønlandske retsvæsen, når den grønlandske retsvæsenkommission har færdiggjort sit arbejde. Vi vil ligeledes snarest gennemføre de aftalte ændringer af råstofforvaltningen.\nVælgerne har den 11. marts sammensat et Folketing, som regeringen indbyder til et bredt samarbejde.\nRegeringen ser gode samarbejdsmuligheder foran sig. Vi er overbevidst om, at netop bredden i samarbejdet sikrer langtidsholdbarheden i de løsninger, vi vil søge at nå.\nVi vil give Danmark den bedst mulige start i det 21. århundrede. Derfor drejer vores politiske arbejde sig ikke alene om en fortsættelse af den nuværende linie. Det drejer sig også om det næste store ryk: Et samfund, der er reformeret og fornyet økonomisk og miljømæssigt - et samfund med langt flere valgmuligheder for den enkelte. Hvor den personlige frihed er ægte og reel, fordi den er båret af et stærkt velfungerende fællesskab.\nEt Danmark, hvor velfærdssamfundets vitalitet er sikret - ikke formet i centralistisk lovgivning - men i et bredt samarbejde, hvor alle er med.\nRegeringen har fremlagt sit regeringsgrundlag. Det er ikke en fuldstændig facitliste over de kommende års politiske arbejde, men et omrids af de opgaver, vi prioriterer højt.\nRegeringens arbejdsmetode er samarbejdets metode - i Folketinget og i samklang med alle dele af samfundslivet. Vi lægger derfor afgørende vægt på:\nat forstærke samarbejdet med kommuner og amter, for at løfte kvaliteten i den offentlige service, og samtidig fastholde en ansvarlig økonomisk linie.\nsamarbejde med arbejdsmarkedets parter gennem trepartsdrøftelser om fremtidens arbejdsmarked. Det gælder både hensynet til familielivet, seniorpolitikken og det sociale ansvar, som virksomhederne må bære i større omfang i fremtiden.\nEt samarbejde med erhvervsliv og andre organisationer om de store nye udviklingsopgaver, når det gælder forskning, uddannelse og forenkling.\nEt samarbejde med frivillige organisationer og netværk - fra ældreorganisationer til ungdomsorganisationer. Uden dem kan vi heller ikke løfte den store opgave, det er at få alle mennesker med i et aktivt liv i Danmark.\nRegeringen sætter en samarbejdsproces i gang, hvor de vigtigste spørgsmål udspringer af vort værdigrundlag og vores bevidsthed om den nye verden, Danmark er en del af. Vi vedstår os gerne, at vi ikke har svar på alt - men vi er overbeviste om, at vi finder det bedste svar gennem et bredt samarbejde - både her og i Folketinget og med alle befolkningsgrupper.\nRegeringen inviterer alle her i Folketinget til et godt samarbejde til gavn for Danmarks fremtid.


KLIMA: Klimapolitikken bygger på planøkonomisk tankegang | 24NYT\nHjemDanske medierKLIMA: Klimapolitikken bygger på planøkonomisk tankegang\n5. marts 2021 24NYT – AM Danske medier Kommentarer lukket til KLIMA: Klimapolitikken bygger på planøkonomisk tankegang\nFormålet med det ambitiøse klimamål er ikke, at det i sig selv skal redde klimaet. Alle erkender, at den danske reduktions effekt på klimaet isoleret set er uden betydning. Formålet med 70-procentmålsætninen er at blive et foregangs- og inspirationsland, der kan trække andre lande med i den rigtige retning, skriver Berlingske.\n”Hvad angår midler til at nå klimamålet er der to hovedveje, en planøkonomisk og en markedskonform. Klimarådets forslag er præget af planøkonomisk tankegang.\nRegeringen tøver med en drivhusgasafgift med henvisning til praktiske problemer. Regeringens virkelige problem er politisk, regeringen er bange for at synliggøre omkostningerne ved den ambitiøse målsætning. Til det er der kun at sige, at den ligger som den har redt”.\n24NYT: I dansk selvforståelse er danskerne Guds udvalgte grønne folk. Godt nok udgør det danske CO2-udslip kun en promille af det globale CO2-udslip, men i Danmark mener man, at ved at agere som et foregangsland, som alle lytter til andægtigt og med beundring, vil den danske klimapolitik sprede sig over hele verden.\nLandets nye klimaminister, Dan Jørgensen (S), har i 2019 åbent erkendt, at han ikke ved, hvordan man kan indfri de ambitiøse klimamål i regeringens forståelsespapir. Det ved han stadigvæk ikke her i marts 2021.\nDanmarks klimapolitik styres ikke af markedet, men af amatøragtige politiere og dyre, planøkonomiske klimatiltag, hvor S-regeringen i stedet for at give incitamenter til at udvikle nye løsninger og teknologier udvælger eksisterende løsninger og teknologier, som skal subsidieres for skatteydernes regning. Der er i Danmark gået politisk prestige i at være først og reducere mest, og derfor ser man bort fra sund fornuft og omkostningerne.


De nordiske statsministre vil vende tilbage til normalisering - Info Express\nForside Norden De nordiske statsministre vil vende tilbage til normalisering\nDe nordiske statsministre vil vende tilbage til normalisering\nNordens statsministre mødtes i København i forbindelse med Nordisk Råds møde. Fra højre på billedet: Sveriges minister for nordisk samarbejde, Anna Hallberg (der afløste Stefan Löfven), Katrín Jakobsdóttir, Islands statsminister, Bárdur Nielsen, Færøernes lagmand, Sanna Marin, Finlands statsminister, Mette Frederiksen, Danmarks statsminister og Grønlands landsstyreformand Mute Bourup Egede. Den norske statsminister Jonas Gahr Støre og Ålands amtsråd Veronica Thörnroos deltog også. Foto: News Øresund\nUnder Nordisk Råds møde i København mødtes også de nordiske statsministre for at diskutere øget samarbejde og for at være et verdensførende udstillingsvindue for grøn omstilling.\n– Pandemien har været en historisk udfordring for alle, også de nordiske lande. Når vi nu er i en bedre situation, skal vi lære af vores erfaringer og endnu vigtigere, i fællesskab forberede os på fremtidige kriser, sagde statsminister Mette Frederiksen på et pressemøde med de nordiske statsministre.\nNorden skal også være et forbillede for resten af verden, når det kommer til den grønne omstilling.\n– Vi har i Norden mulighed for at være pionerer inden for grøn energiomstilling. Den grønne omstilling skal også være socialt retfærdig, sagde Islands premierminister Katrín Jakobsdóttir.\nTil borgerne i grænseregionerne, som har oplevet lukkede grænser, lød Mette Frederiksens besked:\n– Forhåbentlig kan vi normalisere situationen efter pandemien, også hvad angår grænserne. Jeg håber, at de, der er blevet ramt, kan forstå, at foranstaltningerne er blevet truffet på grund af pandemien, sagde hun.\nNews Øresund – Erik Ottosson\nKILDENews Øresund – Erik Ottosson\nTidligere artikelMentale barrierer er opstået som følge af pandemien\nNæste artikelEU-regler tvinger multinationale selskaber til mere skattegennemsigtighed


Saltminen Merkers | FDM travel\nVil du have en anderledes, sjov og dyb oplevelse på din kør-selv-ferie i Thüringen? Så skal du lægge vejen forbi Saltminen Merkers en halv times kørsel fra byen Eisenach. Thüringen er kendt for sit hvide guld, salt, der har bragte området umådelig rigdom. I minen, der bringer dig godt 500 meter under jorden, kan du få et spændende indblik i saltminedriften, men du kan også besøge krystalhulen, det underjordiske saltminemuseum og ikke mindst se, hvor Naziguldet var gemt.\nErlebnisbergwerk Merkers - der er fart over feltet ©Joris Lugtigheid\nNed i jorden med 30 km i timen\nMed en forrygende hastighed på 30 km/timen bliver du hejst ned i 500 meters dybde. Det forgrenede underjordiske vejnet, der her åbner sig, er over 4.600 km langt, hvoraf ca. 20 km kan besøges i en slags åbne køretøjer. De går visse steder helt ned i en dybde af 800 meter. Temperaturen er på omkring 28 grader. Det gør hele oplevelsen af at være så langt nede i jorden desto mere intens.\nFor 240 millioner år siden var Nordsøen og det nordlige Europa dækket af Zechstein-havet. Da havet forsvandt efterlod det utallige saltaflejringer i Merkers. I mange år har minerne i Thüringen udvundet dette hvide guld, salt, fra undergrunden. I dag er den tidligere saltmine Merkers en af områdets mest spektakulære seværdigheder.\nTurens højdepunkter inkluderer den tidligere Grossbunker i 500 meters dybde, i dag verdens største underjordiske koncertsal og Goldraum, hvor nazisterne gemte guld- og valuta under krigen. På det dybeste sted kommer du ned til krystalhulen, en ca. 10 meter høje hule med saltkrystaller på op til en meter. Den specielt komponerede lys-musik-installation sikrer en helt eventyrlig og uforglemmelig oplevelse.\nHar du angst for dybder eller klaustrofobi, bør du nok ikke tage ned i minen. Men hvis du gør, er det en oplevelse, du vil huske.


Hvad er historien bag gylle-gate? Redaktører er rygende uenige - TV 2\nHvad er historien bag gylle-gate? Redaktører er rygende uenige\n28. feb. 2016, 14:30 Opd. 28. feb. 2016, 14:34\nMette Frederiksen: - Nedslidte på arbejdsmarkedet skal have ret til tidligere folkepension\nJuraprofessor om politiagenter på nettet\nJustitsministeren vil indføre agenter på internettet\nForholdet mellem Danmark og Indien er tøet op\nLøkke i Indien: Vi har tøet forholdet op igen\nSundhedsminister: - Vi skal have arbejdsglæden op i sundhedsvæsenet\nSheryll Dufke: - For mig er det meget naturligt at give hånd\nLandkommuner frygter for lokal busdrift\nDet var ikke enighed, der prægede panelet, da de i dagens udgave af Presselogen skulle drøfte mediernes dækning af landbrugspakken –gylle-gate.\nBørsens chefredaktør Anders Krab-Johansen kaldte Berlingskes dækning af landbrugspakken for useriøs:\n- Jeg synes, I har gjort jer skyldige i, at skabe fuldstændig kaos. Det stod klart fra starten at den her pakke var en hjælp til landbruget, som var kriseramt. Det var det, der var hele udgangspunktet. Og så er I inde og kigge på, hvad forskerne synes om det i en fremtid, som ingen kender. Det synes jeg er meget specielt, sagde Krab.\nBerlingskes chefredaktør Tom Jensen mente derimod, at der var problemer i Krabs vurdering af Berlingskes journalistik.\n- Jeg synes, du har vurderet vores journalistik - og forløbet i det hel taget - ud fra et holdningsmæssigt synspunkt i stedet for ud fra et journalistisk synspunkt. Altså, du ender med at bedømme, det der er et faktuelt forløb ud fra holdningsmæssigt udgangspunkt. Og der synes jeg, at man som chefredaktør skal gøre sig umage med at adskille de to ting.\nPresselogen sætter med danske mediechefer i studiet og en NEWS-vært kritisk fokus på pressens dækning af ugens tophistorier. For mediecheferne bliver der også tid til at erkende sine journalistiske synder og fortælle, hvordan man kunne have håndteret overskrifter, nyhedsindslag og artikler bedre.\nPresselogen sendes hver søndag kl.10.00 på TV 2 NEWS.\nOg det gik helt galt, da de fire chefredaktører skulle gengive, hvad de mener, er den journalistiske historie bag ”gylle-gate”.\nHer gav panelet fire helt forskellige svar.\nPresselogens vært, Line Ernlund bad panelet om at konkretisere historien i én sætning og lagde ud med Berlingskes chefredaktør Tom Jensen, der svarede:\n- Jamen, en minister har brugt rigtig mange kræfter på at få beregnet effekten af en landbrugspakke på en måde, som er problematisk. Det afstedkommer så en politisk krise, som var helt uforudsigelig, da vi lancerede historien.\nErnlund bemærkede, at Tom Jensen måske havde lidt problemer med at skarpvinkle og holde det kort - men det gik ikke meget bedre for Politikens Anne Mette Svane, der desuden havde et helt andet syn på sagen.\n- Den her historie handler kort fortalt om, at da Lars Løkke var meget, meget tæt på at blive gået som formand for Venstre, indser han, at han bliver nødt til at etablere en ny alliance med ”landbrugsvenstre”, som han havde mistet. Og det var hele baggrunden for at Venstre gik ud og gik i gang med at formulere denne her landbrugspakke, som jo altså var en del af valgkampen, og som de hurtigt skulle eksekvere på og derfor også er gået til randen på, lød Svanes vurdering af sagens reelle baggrund.\nHer bemærkede Presselogens vært igen, at det åbenbart var meget svært at formulere sagens kerne i en kort udgave. Det fik Børsens Anders Krab-Johansen til at stramme op.\n- For mig handler det om at de konservative bliver overrasket over, hvad det er, de har vedtaget. Simpelthen.\nJyllands-Postens Pierre Collignon mente, historien var udtryk for blå bloks ”indre blødninger”.\n- Det er en lille sag, som ikke burde have forvoldt så store vanskeligheder, sluttede han.\nPape ærgrer sig over eskalering i gyllegate\nLøkke efter dramatisk forløb: Det borgerlige liberale Danmark står svækket tilbage\nNu undskylder forsker: - Vi har regnet forkert


Hvis du fortryder dit køb (fortrydelsesret) eller ønsker at få byttet varen\nEn kort opsummering af alle de officielle regler følger her:\n*Du har normalt 14 dages returret ved køb i en webshop, men hos Lille-Per-Seng.dk er denne udvidet til 30 dage.\n*Varen skal returneres i original emballage og pakkes forsvarligt til forsendelse\n*Det er VIGTIGT at du udfylder og vedlægger denne fortrydelsesformular\n*Vi gennemfører en tilbagebetaling til samme betalingsmiddel som du benyttede ved den oprindelige transaktion - medmindre du udtrykkeligt har indvilget i noget andet. Sagsbehandlingstid normalt kun 1-2 hverdage\n*Hvis du ønsker at bytte til en anden vare, laver du bare en ny bestilling på vores hjemmeside af den nye vare\n*Pakken skal sendes "med omdeling" og med mulighed for sporing, vi modtager IKKE pakker sendt til Pakkeshops eller sendt med DAO\n*Du kan evt. købe en pakkelabel af os for kr. 49,00, den kan du købe HERFRA. BEMÆRK, en pakkelabel kommer på mail til dig fra denne afsender: "noreply@gls.dk". Vi danner din pakkelabel manuelt, så der kan gå nogle timer før du modtager den.\nDu skal inden 14 dage fra modtagelse give os meddelelse om, at du ønsker at fortryde dit køb. Meddelelsen skal gives ved mail@lille-per-seng.dk eller tlf. 26 79 30 98 eller ved at benytte standardfortrydelsesformularen. I din meddelelse skal du gøre os tydeligt opmærksom på, at du ønsker at udnytte din fortrydelsesret.\nDu skal sende din ordre retur til os uden unødig forsinkelse, og senest 30 dage efter du har meddelt os, at du ønsker at fortryde dit køb. Du skal afholde de direkte udgifter i forbindelse med varens returforsendelse. Du bærer risikoen for varen fra tidspunktet for varens levering. Har du købt varer for over 499,00 kroner og derved opnået fri fri fragt, og du derefter sender en del af din ordre retur, så trækker vi den opnåede fri fragt fra beløbet, inden vi overfører pengene til dig.\nVisse varer kan i kraft af deres art ikke returneres med normal post. Dette gælder for: Nogle møbler skal leveres på palle, og derfor ikke med GLS.\nHenter du ikke din pakke, ser vi os nødsaget til at pålægge et gebyr på 75 kroner for fragt og administration, som vi trækker fra det beløb, du skal have tilbage. Det resterende beløb bliver sat tilbage på kortet der er blevet anvendt ved købet.


Ordsprogene 14:15 Den tankeløse tror hvert Ord, den kloge overtænker sine Skridt.\nBibel > Ordsprogene > Kapitel 14 > Vers 15\n◄ Ordsprogene 14:15 ►\nDen fåkunnige tror vart ord, men den kloke aktar på sina steg.\nDen kloge ser Faren og søger i Skjul, tankeløse gaar videre og bøder,\nOrdsprogene 14:15 Interlinear • Ordsprogene 14:15 Flersprogede • Proverbios 14:15 Spansk • Proverbes 14:15 Franske • Sprueche 14:15 Tysk • Ordsprogene 14:15 Kinesisk • Proverbs 14:15 Engelsk • Bible Apps • Bible Hub\n…14Af sine Veje mættes den frafaldne, af sine Gerninger den, som er god. 15Den tankeløse tror hvert Ord, den kloge overtænker sine Skridt. 16Den vise ængstes og skyr det onde, Taaben buser sorgløs paa.…